da da da da da da nb da da da da da en da fr nb da nb da da da da da da da da da da da da da nb da en en
Vi blev maltrakteret til sidst mod KB og må vente til søndag i DM-opgøret – Fire gærder på fire bolde til Aden Aftab - Svanholm Cricketklub
Torsdag d. 8. september 2022 kl. 17:56 af Henrik Pfaff
Søndagens kamp mellem KB og Svanholm på Peter Bangs Vej ville have gjort os til mester hvis vi vandt, mens KB kæmpede mindst om at få sølvet og en minimal guldchance. Vi mødte uden to profiler, nemlig Jonas Henriksen og Zishan Shah. Der er et lille håb om, at de bliver klar til kampen på søndag i Ishøj.
Men sejr blev det ikke til, fordi KB’s Saran Aslam maltrakterede vores kastere til sidst, hvor KB hævede med 117 på de sidste 12 overe. Uden undtagelse kostede alle kastere til sidst omkring 10 i overen til sidst. Værst Saud Munir, der plejer at være manden man henvender sig til, når der skal holdes nede. Her kostede han 43 på sine sidste 3 overe mod 14 i de første 6.Abdullah Mahmood med 2/46 på 9 overe var sammen med Saud de eneste med 2 gærder.
Mads Henriksen griber KB's pro Brian Chari på Hamid Shahs kastning
KB endte med 267/7 på en lækker tætklippet bane, der holdes af FCK, så den alligevel er lidt langsom, fordi den vandes konstant, men grænserne, især fremover, hvor banen ikke er større end en fodboldbane, er kortere end på Svanholm Park.
Vi havde aldrig en reel chase i gang. Med Hamid i den ene ende, måske en mulighed, men KB’s evige gangbare veteran Bashir Shah fik has på ham tidligt. I den sidste halvdel af halvlegen, som Saud Munir (56) holdt sammen på, var det mere et spørgsmål om at få en hæderlig score, så vores koefficient ikke blev ødelagt. Det blev til 201/9.
Hamid Shah ben for
Musa Mahmood får en højtspringende bold og kanter til keeperen
James Moniz grebet ud
Alle billeder fra førsteholdet thanks to PeterPower
Selv med et lille nederlag til Ishøj og en beskeden KB-sejr over Skanderborg vil vi ende som mestre på søndag. Men lad os håbe på at vi klarer den selv, men Ishøj i Ishøj er aldrig sjove, selvom pitchen nu om stunder er blevet meget bedre.
Udover Saud scorede Wahab Hashmi 36 og Mads Henriksen 31.
Andetholdet havde problemer, da de måtte afgive både Said Alam og Asad Shah til førsteholdet – to first strings.
Alligevel spillede de en udmærket kamp mod AB, der af uvisse årsager (læs AB dovenskab) blev skåret til 2 x 40 overe.
Her blomstrede Aden Aftab som sjældent set. Han startede i mådeholdent tempo, men gik helt grassat til sidst og endte med 71, mens juniorspillere Harris Raswan lavede 38 not out.
175/6 på 40 overe lyder godt, men holdet var uden de to, der var afgivet, åbenlyst i kastermangel. Vi havde 7 AB-gærder nede for 109, men derefter gik det galt og AB passerede uden videre tab.Drengespiller Mustakim Aslam bedst med 2/21.
Zishan Ali kastes ud mod AB. Benarbejde ville have kunne gjort underværker
Vatsal Prajapati kanter omhyggeligt til keeper
De andre er upåvirkede af, at Aden Aftab går amok
Aden Aftab kan ikke tro, at han har taget fire gærder på fire bolde
Syvende kaster tog fire gærder på fire bolde
Det hele skal ikke være bedrøveligt. Vi vandt en gang i weekenden. Det var 3. holdet i en 25 overes kamp mod Hvidovre 3.
De var 11 mand, men deres sidste 5 gærder gik alle ved totalen 63. Det var Aden Aftab, der blev benyttet som kaster nr. 7, som tog ikke mindre end fire gærder på fire bolde og endte med 3/4.
Der er 7 tidligere svanholm-kastere, der har taget fire gærder på fire bolde i historien. Sidst Sahadat Riaz i 2011 for 2. holdet mod Hvidovre. Det er kun sket to gange i en seniorkamp, udover Sahadat Riaz udførte Jørgen Jønsson bedriften for 1. holdet mod Ringsted i 1963.
Vi passerede for 1 gærde. Hashim Rasul 32 og Rizwan Khan 23.
På lørdag skal 2. holdet til Esbjerg og søndag går det altså løs i Ishøj, hvor vores DM-skæbne afgøres. Kan vi vinde ”te double” – vi har jo allerede vundet T 20-turneringen?